CELEX: 62017TN0245
Language: da
Date: 2017-04-24 00:00:00
Title: Sag T-245/17: Sag anlagt den 24. april 2017 — ViaSat mod Kommissionen

3.7.2017   
            
            
               DA
            
            
               Den Europæiske Unions Tidende
            
            
               C 213/33
            
         Sag anlagt den 24. april 2017 — ViaSat mod Kommissionen
   (Sag T-245/17)
   (2017/C 213/45)
   Processprog: engelsk
   
      Parter
   
   
      Sagsøger: ViaSat, Inc. (Carlsbad, Californien, De Forenede Stater) (ved advokaterne E. Righini, J. Ruiz Calzado og A. Aresu)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling.
            
         
               —
            
            
               Det fastslås, at Kommissionen har udvist passivitet i henhold til artikel 265, stk. 3, TEUF.
            
         
               —
            
            
               Subsidiært annulleres den kommissionsafgørelse, der var indeholdt i to skrivelser af 14. og 21. februar 2017, som blev tilsendt sagsøgeren, helt eller delvist i henhold til artikel 263, stk. 2 og 4, TEUF.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Med det første anbringende, der er fremsat til støtte for passivitetssøgsmålet, gøres det gældende, at Kommissionen har undladt at vedtage en afgørelse til forhindring af en forskellig anvendelse af 2 GHz-båndet.
               
                           —
                        
                        
                           Kommissionen har uretmæssigt undladt at træffe afgørelse om, at anvendelsen af et mobilt satellittjenestespektrum på 2 GHz på et primært jordbaseret netværk udgør en grundlæggende ændring i anvendelsen af 2 GHz-båndet, som er harmoniseret og udbydes på EU-niveau gennem en EU-udbudsprocedure. Kommissionen burde have påtaget sig et ansvar og ageret ved at vedtage en afgørelse for at forhindre nationale tilsynsmyndigheder i at tillade Inmarsat at anvende 2 GHz-båndet til primært luft-til-jord-formål i stedet for til primært et satellitnetværk til mobile satellittjenester (»MSS«) i overensstemmelse med EU’s MSS-afgørelser.
                        
                     
         
               2.
            
            
               Med det andet anbringende, der er fremsat til støtte for passivitetssøgsmålet, gøres det gældende, at Kommissionen har undladt at agere for at forhindre en opsplitning af det indre marked.
               
                           —
                        
                        
                           Kommissionen har en pligt til at udøve sine beføjelser for at forhindre risikoen for en opsplitning af det indre marked for paneuropæiske mobile satellittjenester, som tilvejebringer universel konnektivitet, hvilken opsplitning vil blive fremkaldt, såfremt visse nationale tilsynsmyndigheder — på deres eget initiativ — beslutter at tillade et bestemt selskab at anvende 2 GHz-båndet til et nyt formål. Undladelsen af at udøve denne pligt som svar på sagsøgerens skrivelse med en anmodning om at handle og de nationale tilsynsmyndigheders anmodninger om vejledning har således forøget risikoen for, at nogle medlemsstater vil tillade brugen af 2 GHz-båndet til nye formål.
                        
                     
         
               3.
            
            
               Med det tredje anbringende, der er fremsat subsidiært til støtte for annullationssøgsmålet, gøres det gældende, at der er foretaget fejlfortolkninger.
               
                           —
                        
                        
                           Den kommissionsafgørelse, der var indeholdt i de ovennævnte skrivelser af 14. og 21. februar 2017, bør annulleres, fordi Kommissionen begik fejl ved fortolkningen af i) de bestemmelser, der fastlægger dens beføjelser på området for MSS-spektrumharmoniseringen, ii) omfanget af sin forpligtelse til at sikre fuld overholdelse af de almindelige EU-retlige principper om offentlige udbud, som finder anvendelse i denne sag, iii) sine forpligtelser til at forhindre uoverensstemmelse mellem de af medlemsstaterne vedtagne afgørelser og sikre, at det indre marked for paneuropæiske mobile satellittjenester, som tilvejebringer universel konnektivitet, ikke opsplittes, og iv) omfanget af sin forpligtelse til loyalt samarbejde om at bistå medlemsstaterne med at udføre de opgaver, der følger af traktaterne.